Downloaded from YTS.MX
BOŽIĆ U PANSIONU
Official YIFY movies site: YTS.MX
PUTUJTE MUDRO
PUSTOLOVINA ČEKA
SRETAN BOŽIĆ TOPLE ZIMSKE ŽELJE
OVE ZIME BUDITE NA TOPLOME
POZIV SVIM PTICAMA SELICAMA!
NOVI VIDEO! PUTUJTE MUDRO...
UZ MOJ BLOG
Frohe Weihnachten! Iliti: Sretan Božić!
Hej. To sam ja, Tracey Wise.
Prije ugodnog Božića u SAD-u odletjela sam na Lucernsko jezero.
Ovdje možete skijati i uživati u švicarskim Alpama,
a možete i ostati u gradu te ispijati tradicionalni Glühwein.
Ako je vani ružno vrijeme,
možete provesti ugodan Božić u Švicarskoj.
I upamtite, možete putovati više ako putujete mudro.
PROPUŠTEN POZIV - GLASOVNA PORUKA
Trace, opet te nisam dobio.
Zadnji sastanak u Parizu je otkazan, pa se u SAD vraćam ranije.
Da, svakako pokušajmo nekamo otputovati. Samo ti odradi svoju čaroliju.
Ah, zove me Chloe, ovdašnja kolegica.
Trebao bih biti na Bru Michelle nešto,
ali sigurno sam se izgubio.
Čujemo se.
DOBRO DOŠLI U PANSION SILVER PEAK
Frohe Weihnachten! Iliti: Sretan Božić!
Hej. To sam ja, Tracey Wise.
Prije ugodnog Božića u SAD-u odletjela sam na Lucernsko jezero.
Ovdje možete skijati i uživati u švicarskim Alpama,
a možete i ostati u gradu te ispijati tradicionalni Glühwein.
Mama, teta Barb, pogledajte ovo.
Ako je vani ružno vrijeme,
možete provesti ugodan Božić u Švicarskoj.
- I upamtite, možete putovati više... - ...ako putujete mudro.
To je njezin slogan. Shvaćate? Preziva se Wise.
Da.
Zgodno, ali kakve to veze ima s nama?
Mogla bi doći recenzirati pansion.
Misliš da će neka jet-setterica doći u Silver Peaks u Vermontu?
Teta Barb, zašto ne? Već je bila na Fidžiju,
u Phoenixu, Montrealu, Arizoni.
Zašto ne Silver Peak za Božić? Taman.
Grahame, što je ovdje cilj?
Trebamo goste koji plaćaju, ne pozvane blogere.
Upravo to, mama.
Ovo je prvi Božić od otvorenja hotela Park View. A imamo...
nula gostiju za Božić.
Alo!
Daj, Barb. Rođena si u ovoj kući, kao i ja.
Zaboravila si da smo sestre?
Da nam dođe i mali postotak njezinih pratitelja,
to bi štošta promijenilo.
Svi vi koji mislite da je moj život glamurozan,
čak i ja sama ukrašavam kućicu od medenjaka
dok moj dečko sjedi pokraj mene i ispunjava tablice.
Ali moraš cijeniti ugodnu večer doma kad je uspiješ dobiti.
Do sljedećeg velikog putovanja, upamtite! Možete putovati više ako putujete mudro.
Romantični odmor.
Pozovimo Tracey i njezina dečka na romantični zimski odmor.
Vruća čokolada uz vatru, šetnje po snijegu u sumrak,
večera za dvoje uz svijeće.
Da!
Dobra ideja.
Poslat ću joj poruku.
Pitaj je ima li neku solo prijateljicu za Grahama.
MIR
PANSION SILVER PEAK
„Tracey, pozvali bismo tebe i Marka
na romantični odmor u naš pansion Silver Peak.”
PANSION SILVER PEAK
Stižem!
Kamo ćeš sljedeće otputovati?
Nećeš vjerovati. Upravo su me pozvali
u prekrasni pansion u Silver Peaku u Vermontu.
Moraš to vidjeti.
Vlasnici, Sarah i Graham Cooper,
pozvali su mene i pratnju na romantični odmor.
Ma sudbina! Mark i ja smo baš razgovarali, tj. razmjenjivali glasovne poruke,
o tome da se moramo naći za Božić i...
Annie, nemoj to raditi.
Što to? Ideš u Vermont s Markom koji spaja i preuzima.
- Odlično. - Kad ćeš to prihvatiti?
Dečko mi je više od godine.
Ali uživo si ga vidjela samo tri mjeseca cijelo to vrijeme.
Mislim da je bilo više od toga.
Samo se brinem da ti se više sviđa pojam Marka nego on sam.
Što to uopće znači?
Na papiru je savršen.
Zgodan, obrazovan, dobar posao.
Putuje zbog posla, pa razumije taj dio tvog života.
Da. I drag je.
Zbilja je drag tip.
Ali drag. Je li to dovoljno?
Želim da budeš uzbuđena, nadahnuta, ludo zaljubljena.
Želim da imaš nekog divnog,
a ne dragog.
Što ako su vam prevaljene milje ono glavno što dijelite?
Dobro, rekla sam što mislim.
Ako je Mark onaj pravi, podržat ću te. Samo želim da budeš sretna.
- Znaš to, zar ne? - Naravno. Divna si prijateljica.
- I imaš anđeosku bebicu. - Ona je anđeo kad spava.
A to je uvijek.
Dobro spava.
Kad na istome mjestu i živiš i radiš, nikad ne znaš kad završavaš s poslom.
Da. Ja to vidim ovako.
Ako Tracey dođe, odsjest će u ovoj sobi.
Samo želim da bude savršeno. A ove su brave vrlo hirovite.
Dušo, nadam se da znaš koliko cijenim
sve što si žrtvovao da ovaj pansion nastavi s radom.
Ne bih to mogla bez tebe.
Tvoj bi se tata silno ponosio.
Bez brige, bit ćemo mi opet među najboljima.
Osim toga, ne žele svi odsjesti
u novom, modernom, vrhunskom hotelu, zar ne?
Park View možda ima jacuzzi u svakoj sobi,
no ima li moje pogačice s bazgom i maslac s medom?
- Nema. - Nema.
- Ne. - Ne.
U kuhinji su?
- Da, jesu. - Sada?
- Maslac? - Da.
Savršeno.
Nepoznati broj.
- Pitam se tko me zove. - Saznajmo.
Annie.
Annie? Strašno mi je žao.
Tražim osobu po imenu Tracey Wise.
Da. Pozdrav, to sam ja. A vi ste?
Ispričavam se. Sigurno se pitate tko vas to zove iz vedra neba.
Zovem se Sam Phillips. Direktor sam časopisa Luxe Voyage.
Onog časopisa Luxe Voyage?
Tracey ima sve vaše brojeve.
Pa, ne svih 276. Ja... Teško je doći do blagdanskih izdanja.
Drago mi je što ste fan časopisa jer ja sam vaš veliki fan.
Oprostite, začas se ukrcavam na let.
Tracey, zovem jer vam želim ponuditi ...
audiciju za angažman u časopisu Luxe Voyage.
Ja... Sam, to je divna prilika.
Poslat ću popis odredišta.
Javite svoj odabir, rezervirat ćemo sobu i napišite osvrt.
Ako bude dobar, zaposlit ćemo vas za stalno.
To znači smještaj s pet zvjezdica, internacionalna putovanja,
članak svaki tjedan i k tomu konkurentna plaća.
Što kažete?
Pristajem!
Fantastično! Razgovarat ćemo uskoro.
Sjajno. Sam, ako mogu pitati, kamo ćete?
U mjestašce Rovaniemi u Finskoj. Blizu je arktičkog kruga.
Finci tvrde da je to pravi dom Djeda Mraza.
Sjeverna svjetlost je spektakl.
Samo jedan primjer mjesta na koja biste mogli putovati.
Odmah šaljem e-mail. Pozdrav!
- Je li se to dogodilo? - Da, jest.
- Kamo te šalje? - Daj da provjerim e-mail.
Dobro.
Evo ga. Dobro. „Draga gđo Wise,
neka odredišta koja moramo ocijeniti.
Fairfax, Virginia.
Allentown, Pennsylvania.
Columbus, Ohio.”
Nećeš posjetiti Djedičinu kuću na prvom putovanju. Ima smisla.
„Fort Lauderdale, Florida.”
Ajme! Mislim, dobro. Ondje je vruće.
Ma daj! Kad je suđeno, suđeno je.
Zadnji na popisu je hotel Park View u Silver Peaku u Vermontu.
Čekaj, je li sukob interesa odraditi dva mjesta u jednom gradu istodobno?
Nitko ne traži ugovor o ekskluzivnosti,
pa počni s hotelom Park View, a onda polako prijeđi na pansion.
To nije sukob interesa. Prikladno je.
Nego što!
Pssst, molim te.
Marcuse, evo tvog sendviča.
Htio si još kave ili...
Zdravo. Ja sam Jennie. Dobro došli u Max's.
Izvolite?
Htjela sam kavu,
ali čini se da trebam frape tjedna.
Okus medenjaka. Gore su pravi mrvljeni keksi.
- To zvuči bolje od kave. - Pametan izbor.
Stigla sam u Silver Peak.
Svratila sam u preslatku zalogajnicu.
Naručila sam frape s medenjacima,
a onda idem u Park View.
U pogrešnoj sam profesiji.
Za vas.
- Hvala. - Nema na čemu.
- Hej. - Bok.
O, ne...
On mi je muž. To nije uobičajeni pozdrav ovdje.
Bolje da nije.
Dan, ovo je...
- Tracey. - Bok.
- U prolazu ste? - Većina jest.
Zapravo, samo sam u posjetu.
Nadam se da ne odsjedate u onom snobovskom hotelu.
- Pa... - Dušo, neka odsjedne gdje želi.
Prijatelji smo s vlasnicima pansiona. Ne možemo biti nepristrani.
- Da. Graham mi je poput brata. - Čekajte, Graham Cooper?
- Da. - Poznajete ga?
- Ne baš. - Tko me poznaje?
Ja...
Ajoj.
Jako mi je žao.
Tracey.
- Graham? - Da.
- Poznajete se? - Ne. Mislila sam da ste stariji.
- Zbog nečega što sam rekao? - Ne, samo...
Kad ste mi poslali poruku, pisalo je „Sarah i Graham”,
pa sam pretpostavila...
- Sarah mi je majka. - Pogubila sam se.
- Vi se ipak poznajete. - Da.
Ne. Preko interneta.
Tracey Wise. Putopisna blogerica. Došla je recenzirati pansion.
O, Tracey. Vi ste ta Tracey.
„Putujte više ako putujete mudro.”
- Ta sam. - Ta je.
Znači, nećete odsjesti u hotelu? Nema goreg od tog mjesta.
- Ja... - Našli ste zalogajnicu.
I kušali ste najbolji frape u gradu. To križamo s obilaska Silver Peaka.
Zbilja mi je žao.
- Ma u redu je. - Donijet ću vam drugi.
- Grahame, kava? - Molio bih.
Dva frapea, dušo.
Znači, već ste stigli?
Da. Ali ja...
- Avionom ili autom? - Avionom...
Moram nekog nazvati, ali onda uzimam prtljagu i vozim vas u pansion.
Ja... Grahame?
Zbilja se trsi za vas, Tracey.
To dobiješ kad si otmjena blogerica.
Nisam tako otmjena.
Dobro.
Pansion Silver Peak.
Mama, Tracey Wise je ovdje.
- Gdje? - Ovdje.
Pomoglo bi da znam gdje si.
U zalogajnici sam i ona je ovdje.
Trebala je doći za nekoliko dana. Nismo spremni.
Što, blogerica?
- Pripremi se. Ovdje je. - Da, rekao si.
- Dobro. - Dobro.
- Pa, veselo nam bilo.
Dobro, izvolite.
Ništa od frapea, gospon.
Dr. Stone je navratio.
Zaboravio si spomenuti da ti je kolesterol visok.
U redu je. Običan gost, zar ne?
Poluslavni utjecajni gost
s dečkom.
Što?
Da, dečko... Gdje je dečko?
Tracey. Čeka vas lijepa soba. Mislim da će vam se svidjeti.
Sigurna sam da hoće.
Gdje vam je dečko? Da ga pričekamo?
- Mark? - Imate dečka?
Da. Moja je majka spomenula da je rezervacija za romantični odmor.
Da, za nas je.
Da. Samo se zadržao još nekoliko dana zbog posla,
pa ću možda trebati nekoliko dodatnih noćenja.
U redu je. Soba je slobodna.
To je dio problema.
- Pa, idemo? - Da, naravno. Da, trebali bismo.
- Hvala vam na... - Hvala lijepa, društvo.
Bilo mi je baš drago.
- Da, bilo je divno. - I nama je bilo drago.
- Vidimo se. - Stavi ovo na moj račun. Hvala.
Nakon vas.
- Ovo će biti zanimljivo. - Da.
- Daniele Wilsone. - Što je?
DOBRO DOŠLI U PANSION SILVER PEAK
Evo.
Dopustite, ja ću ga unijeti.
Hvala.
Nema na čemu.
Samo da obavim kratak poziv. Odmah dolazim.
- U redu. - Dobro.
Hej, Trace. Kako ide?
Mark?
Pakiraš se. Savršeno.
Jer ja sam...
Došlo je do zbrke u Vermontu i već sam u pansionu.
U redu je. Mogu promijeniti plan.
To je samo dvoje ljudi. Koliko toga treba ispeći?
Neki više vole muffine. Samo to kažem.
A ja sam starija i mudrija sestra.
Ne podcjenjuj svoje pogačice. Slasne su.
- Gdje je Tracey? - Izgubio si ih po putu?
Opustite se. Samo telefonira. U redu?
I nema „njih”. Ne još.
Njezin dečko dolazi tek poslije.
I uranila je. Ili sam ja pomiješala datume?
- Sjajno smo počeli, zar ne? - Sarah, bit će dobro.
Ti mi govoriš da ispečem muffine. Svu si me zbrkala.
Prebacit ću se naknadno u hotel, ali možeš li možda doći sutra?
Mark?
Zapravo se ne pakiram za Vermont.
- Dobro, misliš li da... - Tracey, slušaj...
Ostalo je još nekog nedovršenog posla i ja...
Vraćam se u Pariz.
Ali...
Tek si se vratio.
Mnogo razmišljam o tome
i o tome koliko nam je teško uskladiti rasporede
i samo biti zajedno.
Pa, da.
Zato sam isplanirala ovaj odmor da se opet povežemo.
Ali u tome je stvar. Što će biti nakon Božića?
Kako to misliš?
Kad mene zaokupi novi višemjesečni projekt,
a ti odmagliš na nekoliko dalekih destinacija.
- I to na novom poslu. - Tek ga moram dobiti.
Nisam sigurna da bi to baš toliko toga promijenilo i...
Uostalom, uvijek mi se čini da ti dosađujem svojim poslom.
Ne, nimalo.
Daj, ne zanima tebe amortizacija,
likvidirana imovina ili otkup tvrtke koji provodi uprava.
Žao mi je ako se nisam zainteresirala. Ja...
Gle, Mark, nisam znala da ti to smeta.
Ali...
Mogu poraditi na tome. Možemo...
Možemo zajedno poraditi na ovome.
Ali u tome je stvar, Tracey. Trebamo li se toliko truditi?
Kako to misliš?
Možda ovo jednostavno nije najbolja ideja. Razumiješ?
Što to govoriš?
Možda bismo trebali prekinuti.
Samo stoji vani.
Teta Barb! Gle, ako se okrene i vidi da je špijuniraš,
bit će neugodno. Dođi.
- Ući će kad bude spremna. - Da.
Tracey, zar ne? Vani je hladno.
Zašto nam se ne pridružite?
Dobro došli.
Da, naravno. Oprostite, samo sam razmišljala o... svačemu.
Mogu li uzeti kaput?
- Grahame, odnesi torbe gđe Wise u sobu. - Možete me zvati Tracey.
Jeste li za čaj?
Kavu? Toplu jabukovaču?
Jabukovače nemamo, ali mogu je pripremiti.
Moja je sestra sjajna kuharica.
Ja? I voda mi zagori.
Čaj bi mi baš godio. Hvala.
Moje pogačice s bazgom, ravno iz pećnice.
Izgledaju ukusno.
Bojala sam se da vi i Mark više volite muffine.
- Mark? - Dolazi li vlastitim autom?
Znamo da i on putuje zbog posla.
O, znate?
Graham nam je pokazao vaš profil. Što da kažem? Navukla sam se.
Sva ta divna mjesta koja posjećujete. A vas dvoje ste dražestan par.
Pa, mi...
Hvala.
Ovo će upaliti.
Zar ne?
Možda se na prvi pogled ne vidi,
ali Silver Peaks je savršeno odredište za romantični vikend.
Prije smo imali godišnji božićni ples,
23. prosinca, godinu za godinom.
Nešto je uvijek bilo u zraku.
Mnogi su se parovi ondje našli.
- Pa i ova ovdje i Grahamov tata. - Da.
Ovo je divno, ali imala sam zbilja dug put.
Bi li vam smetalo da odem gore, odmorim noge i raspakiram se?
Želite li da vas odvedem do sobe?
Ne, u redu je. Mogu je naći.
- A ovo je jako ukusno. - Hvala.
- Molim. - Recite ako nešto zatrebate.
- Hoću. - Dobro.
- Bok. - Bok.
Pogrešno ste skrenuli.
Vidjela sam vas u sobi i mislila...
Ne, pripremao sam je za vas.
- Dobro. - Da.
Vi ste na ovim fotografijama?
Da.
- Ovo je bila vaša dječja soba? - To jest moja soba.
Znači, živite ovdje?
Tako pansion funkcionira.
Ljudi koji ga vode obično žive u njemu kako bi mogli...
- Da, naravno. Samo... - Da. Uslužuju goste.
Znam to. Mislila sam da ga gospođe vode.
I vode. Ja pomažem.
Moja majka vodi ovo mjesto već više od 30 godina.
Teta Barb je „u posjetu”.
Ona vam je naopaka ptica selica.
Odselila se na Floridu, ali s nama je od Dana zahvalnosti do Nove godine.
- Zabavno je. - Da.
Da vas odvedem u vašu sobu?
- Da. Naravno. - Da.
Oprostite.
- Ne, u redu je. Nakon vas. - Dobro.
To uopće nije neugodno.
Kupaonica je ovdje.
Imate dodatne deke, ručnike, jastuke,
a ovaj podsjeća da budete veseli.
To je novo.
Doručak je u sedam.
Mogu li još kako pomoći?
Čujte, trebala sam to spomenuti ranije kad sam nazvala...
Oprostite na smetnji.
Prva od brojnih malih gesta tijekom vašeg romantičnog vikenda.
Ajme. Ovo je tako neočekivano.
Jedva čekamo da upoznamo Marka.
Park View nije jedino mjesto za romantični odmor.
Od trenutka kad su otvorili vrata, ugrozili su ovo mjesto.
Dotad smo bili jedini u gradu.
Babs, ne trebamo...
Tracey, dobro smo.
Ali, naravno, voljeli bismo se proširiti.
Da.
Neka se smjesti.
Dobro. Rekao je za ručnike?
- Da. - A deke?
- Da. - Doručak u sedam?
Trebate li još nešto?
Svakako. Dobro, u redu.
Oprostite.
Te su jagode bile zgodan detalj.
Sjajno smo počeli.
Što misliš? Sjajan, zar ne?
Sjajan početak. Da.
Sjajan početak.
A onda su mi u sobu donijeli šampanjac i jagode prelivene čokoladom.
Tako je protekao moj prvi sat ovdje.
- Ne mogu vjerovati za Marka. - Mislila sam da to želiš.
Mjesecima mi govoriš da prekinem s njim.
Nikad ti ne bih rekla da prekineš s nekim.
Najbolja prijateljica suptilno treba pomoći da to skužiš.
Da, bila si jako suptilna.
Htjela sam da shvatiš da možeš bolje,
a ne da on preko telefona prekine s tobom za Božić.
Znala sam da mi nije drag.
Cooperovi će primijetiti
ako romantični vikend u pansionu recenziram
bez svog partnera?
Mrze hotel Park View.
To im je jedini konkurent, pa ni to ne mogu spomenuti.
Ne ide baš onako kako sam mislila.
Trace, milijun si puta sama putovala svijetom.
Neočekivane situacije, upoznavanje raznih ljudi... Ništa lakše.
A ako mene pitaš, dobro bi ti došlo da malo usporiš.
Da, vjerojatno imaš pravo.
Dobro, idem sad. Poljubi mi bebicu.
Smatraj to riješenim. Vidimo se za koji dan. Volim te.
- Što je ovo? - Hej.
Dobro jutro.
- Hej. - Hej.
- Imate li kakvih prijedloga za mene? - Nabacali smo nekoliko ideja.
Da, savršene aktivnosti za vaš romantični odmor.
No najbolji romantični događaj bio bi božićni ples u Silver Peaku.
Spomenuli ste to već. Zvuči posebno.
- Ali malo ste zakasnili za to. - Da.
Kako mogu kasniti? Još nije Božić.
- Kasnite kojih pet godina. - Tad se održao posljednji.
Nekoć smo se tako zabavljali.
Ali ne trebaju mi te romantične aktivnosti budući da sam ovdje sama.
- Ukrašavat ćemo kekse. - Zvuči zabavno.
Čekajte!
Zadnji je dan božićnog sajma. Morate ići.
Ako Marka nema, Graham će vas odvesti.
- Što? - Sjajna ideja.
Graham ovo mjesto zna kao svoj džep.
- Ne želim vam smetati. - Ne biste smetali.
A i bilo bi lijepo imati vodiča.
- Ali bez pritiska. - Onda dogovoreno.
- Da? - Da?
Da. A sad vam stavimo pregaču i pecimo kekse.
Dobro, sjajno.
SRETAN BOŽIĆ
Hej. Nemoj samo stajati i jesti ih.
Pomozi s ukrašavanjem. Evo, dodaj mu pregaču.
I kušanje je posao. Samo kažem.
Kako je bilo u Švicarskoj?
Bilo je nevjerojatno. Hvala na pitanju.
Sviđa mi se što pratite blog.
Hvala što ste me pozvali. Baš se zabavljam.
Kekse nisam ukrašavala odmalena.
Ovdje je to tradicija.
Znaš, kad je ovaj ovdje bio mali,
izrađivao je snjegoviće. No trebao bi četiri keksa
jer bi jedan pojeo dok ih je ukrašavao.
- Svaki put. - Živa istina.
- To se i sada događa? - Da.
Pa, moraš očuvati snagu da bi obavio posao. Zar ne?
Znam ja kako to ide. Postoji sustav.
- Izradit ću snjegovića. - Dobro.
- Hajde. - Sjajno.
Znate što? Kasno je. Trebate krenuti na sajam.
- Ah, da. - Dobro.
Trebam tvoje mišljenje. Ovo je vrlo ozbiljna odluka.
Sob ili božićne lampice?
Kad nisam siguran, biram soba.
Dobar izbor.
Uzet ću ovaj na kojemu je sob.
Hvala što si me doveo ovamo. Baš mi je zabavno.
Tako je veselo i tako lijepo.
Obožavam obilaziti štandove, vidjeti što se prodaje.
Hvala.
Kao da sam u snježnoj kugli.
Kad sam bio mali, uštedio bih novac od svojih poslića,
pa bih došao ovamo i mami kupio božićni dar.
Uvijek su to bile svijeće ili ukrasi, ovisno o budžetu.
Naravno. Sigurno joj se svidjelo.
Jest. Pa, osim te jedne godine.
Zapalio sam sve svijeće istodobno.
Ono... Cimet, metvica, pepermint, vanilija. Bilo je loše.
- Uglavnom, teti Barb je postalo mučno. - O, čovječe.
Pričaj mi o božićnom plesu.
Što te zanima? Ljudi su plesali.
To znam.
Ali ako je bio tako uspješan u gradu, zašto su ga se ljudi riješili?
Pa, nije ga se grad riješio.
Prije majka priroda.
Kako to misliš?
Ples se svake godine održavao u dvorani Grange,
a to je središte Silver Peaka.
Dobro.
Prije četiri godine dvorana je izgorjela.
Dva tjedna prije toga, gradsko vijeće sredstva je dodijelilo projektima
koji su posebice prikladni za taj otmjeni hotel koji se otvarao.
- Hotel Park View? - Tako je.
Nema dvorane Grange, nema plesa.
To je jako tužno.
Roditelji su ti se ondje upoznali. Sigurno bi rado tako slavili godišnjice.
Otac mi je preminuo prije tri godine,
pa mama ne bi imala pratnju za ples.
Žao mi je, Grahame. Ja...
Obitelj ti je štošta proživjela prošle tri godine.
- Hvala što si to opazila. - Nije vam bilo lako.
Trebali bismo poći.
Hvala.
Hvala ti na svemu danas.
Prijateljici će se svidjeti ovaj kombinezon za njezino dijete.
To je sjajno. Da.
Čuj, čeka me još posla, pa...
- Tako kasno? - Da.
Da, ali vidimo se poslije.
- Može, naravno. - Da.
Jedva čekam upoznati dečka.
Već ste se vratili?
Da. Skratili smo obilazak.
Niste li rekle da curi slavina u podrumu? Pogledat ću.
Grahame Coopere, misliš da ćeš se izvući?
Činilo se da ste ti i Tracey kliknuli?
Jesmo. Kliknuli smo.
Gle, ima dečka. Ne želim se miješati u to kad...
Nije bitno koliko mi se...
Neću biti taj tip. Nikad neću biti takav.
Naravno da ne. Ali ono što se dogodilo s...
Mama, ne želim sad razgovarati o tome.
Samo kažem da ne smiješ dopustiti da ti prošlost
uskrati neka buduća iskustva.
I slažem se s tobom. Dobro? Ja...
Shvaćam. Samo...
Ne znam što bih drugo.
Praviš se važan!
- O, ne. - Što je?
MARK SPAJANJA I PREUZIMANJA
Je li sve u redu?
Što je? Što to gledam?
Traceyin dečko u Parizu jede baguette s drugom ženom,
a trebao bi biti ovdje.
- Zbilja? Sigurna si? - Kako si to pronašla, pobogu?
Pa, pratim Tracey na društvenim mrežama.
Čitala sam njezine objave i vidjela ih nekoliko s tim Markom.
Škicnula sam njegov profil jer sam bila znatiželjna.
Nije ni privatan.
Traceyin je dečko u Parizu i djeluje jako prisan s drugom ženom.
To navodi samo na jedan zaključak.
Znala sam da mi se taj tip ne sviđa.
Još vodite isti razgovor kao i sinoć?
Traceyin dečko nije iskren. Mi to znamo, a ona ne.
To je važna vijest.
Što bismo trebali? Reći joj?
Slomit će joj srce.
Došla je na romantični odmor.
- Ne tiče nas se. - Da, ali ne možemo to prešutjeti.
Tracey će sigurno ubrzo vidjeti tu objavu.
Koju to objavu?
Da se zabrinem?
Ne bih rekla.
- Možeš ti bolje. - Što?
Barb.
Što? Ah, da.
Čujte, žao mi je što nisam bila posve iskrena.
- Već si znala? - Ne baš konkretno za to, ali...
Mark i ja smo prekinuli prije dolaska.
To jest, baš kad sam došla.
S njim sam telefonirala na trijemu.
Kako god, on ne dolazi.
Doslovno je spriječen.
- Zašto nisi ništa rekla? - Bilo me sram.
Po mojim je društvenim mrežama, pitali ste me za njega,
i samo sam... Ne znam.
Ostavio me preko telefona i...
Ona ti nije ni do koljena.
U redu je.
Znate, vjerojatno je...
Ona je vjerojatno...
Mislim da mu je to kolegica iz pariškog ureda.
Vjerojatno voli likvidna sredstva, otkupe po amortiziranoj vrijednosti itd.
Savršena je za njega.
Jesi li dobro?
U redu je. Ionako nismo bili jedno za drugo.
Ja sam zadnja osoba koja shvati.
Žao mi je zbog toga.
Idem van postaviti lampice.
Ne znam što bih bez njega.
Ispričavam se načas.
Pa, to je bilo zanimljivo.
- Sam? Zdravo. - Tracey!
Idem u finski nacionalni park gledati sobove.
Zovete me da se pohvalite?
O, kako će nama biti zabavno surađivati!
Ne, zato zovem. Da čujem što ćeš recenzirati za testiranje.
Recenzirat ću Park View u Silver Peaku u Vermontu.
- Prikladno je... - G. Phillips!
Jedva čekam. Možeš to odraditi do idućeg tjedna?
Da, naravno.
- Mislim, u blizini sam, pa... - Izvrsno!
- Čekat ću. - Dobro.
- Spremni? - Stižem.
Dobro, uživajte u sobovima.
Sam?
- Hej. - Bok.
Mogu li ti pomoći?
Nisi valjda ovlaštena električarka?
Što? Ne.
Diplomirala si pravo. Ne bih htio tužbu zbog nemara.
Znaš za diplomu iz prava?
Da. Pročitao sam to na tvom blogu.
Bogme si sve pročitao ako to znaš.
- Zbilja? - Bok!
Hladno je vani. Želi li tko vruću čokoladu?
Da.
Da, molim.
Dakle... čitaš moj blog?
- Loviš komplimente? - Možda.
Da, uživam čitati tvoj blog.
- Pa, hvala lijepa. - Pa, molim lijepa.
No moram pitati. Iskreno...
Što su tvoji roditelji rekli kad si odustala od pravne karijere?
Nisam odustala od prava.
Samo sam se time vrlo kratko bavila
prije nego što sam promijenila putanju svog života.
Ali da... Mislim...
Roditelji su mi bili odvjetnici, pa su očekivali da i ja to postanem.
I... Nazovi to nedostatkom mašte, ali...
Dobivala sam sjajne ocjene.
- Uopće ne sumnjam. - Da.
Sve se promijenilo kad sam bila na pravosudnom putovanju.
Što je to?
Putovanje na koje studenti prava odu
između polaganja pravosudnog i rezultata.
Moje je trajalo dva tjedna.
Trebalo se javljati obitelji i prijateljima,
pa sam pokrenula blog da sve istodobno izvješćujem.
Tada si odlučila da je vrijeme za promjenu karijere?
- Ja... Ne. - Ne?
Nisi to skužio iz moje posljednje veze, koja je dokaz
da mi treba malo više vremena da nešto shvatim.
Počela sam raditi 80 sati tjedno u uglednom odvjetničkom uredu
i bila sam tako jadna.
No mogla sam puno putovati, i to si priuštiti.
Tako bih otišla i svaki put bih nastavila s blogom.
Naposljetku, nakon dvije godine,
shvatila sam da sam sretna samo kad putujem.
Razmišljala bih o tome i planirala.
Upravo me to i spašavalo.
Samo bih rintala kroz tjedan, razmišljajući o idućem putovanju.
A onda sam shvatila da ne želim rintati kroz život.
Želim ga iskusiti.
Na blogu se sad pojavljuju reklame
i pozivaju me na divna mjesta
kao što je pansion Silver Peak u Vermontu.
Sjajno je. A što je s tobom?
Oduvijek si znao da ćeš ući u obiteljski posao?
Moj tata je to uvijek očekivao. Da.
Ova je kuća već naraštajima u majčinoj obitelji, pa...
Nakon što mi je tata umro, uza sve ostalo što se zbiva,
čini se da bismo je mogli izgubiti.
Ne. To se neće dogoditi.
Želim to vjerovati.
Ne mogu ništa obećati, ali nadam se da će moj blog pomoći.
Priznajem, rekao sam majci:
„Kad bi nas posjetio i samo mali postotak njezinih pratitelja,
to bi sve promijenilo.”
Znam da nije tako jednostavno.
Hej, blog! Bum, ljudi!
Ali ne znam kako se drukčije natjecati s Park Viewom.
- Moraš se natjecati? - Nije li to tako u poslu?
Moraš imati najbolji keks,
najbolji usisavač, što god to bilo,
a onda povećati klijentelu i, po mogućnosti, povećati prihode.
Da, tako nekako.
Daj. Postoje tisuće vrlo uspješnih marki keksa.
Ne znam puno o usisavačima, ali ima ih!
Što ako pobjednik ne odnosi sve?
Bitno je opet pridobiti djelić klijentele.
Dobro.
Mogu reći: „Manji smo, stariji i imamo manje sadržaja.”
- Ne možeš tako razmišljati. - Znam.
- Usredotoči se na vaše prednosti. - Da.
Možda biste nečime mogli privući pozornost ljudi.
- Znaš, na primjer... - Što to?
Na primjer...
Pa... Ne znam. Možda...
A da vratite božićni ples?
Oprosti, samo nabacujem ideje.
Možeš to otkantati. Vjerojatno je suludo.
Ne, to je sjajna ideja. Mislim...
Za grad je to osobno. Zabavno je.
Potpuna suprotnost Park Viewu.
Dobro.
Imamo tjedan za pripremu. Zastrašujuće.
Nisam mislila na ovaj Božić, nego na sljedeći.
Da.
Da. Sljedeći Božić.
Osim ako ga ne dočekamo.
Pa, mogu ostati i pomoći ako to želiš ove godine.
- Da? - Da.
- Dobro? - Da.
- Ples za tjedan dana. - Da.
- I... - Trebamo...
- Trebamo lokaciju... - Da.
...koja će biti tako brzo dostupna.
- Da. - Znaš li za neko mjesto?
- Mogu li ti nešto pokazati? - Da.
Onda?
Ovdje ćeš organizirati ples za cijeli grad?
Da. Možemo postaviti golemi šator.
Grijaće lampe. Možemo poslužiti jabukovaču.
- Punč. - Vruću čokoladu.
- Mogu postaviti plesni podij. - Sjajna ideja.
A ovaj bi prostor mogao osigurati novi prihod za pansion.
To mi nije palo na pamet. Zbilja sjajna ideja.
I možemo sve ukrasiti. Do bola.
- Totalno blagdanski. - Da?
Pokazat ću ti. Imamo ukrase.
Ovdje imamo još puno ukrasa.
Ovo je slatko.
Ne znam hoće li biti dovoljno, ali...
Da vidimo što još imamo. O, Bože. Jako mi je žao.
- Što je ovo? - Djetinjasto je.
Na fakultetu sam pratio mjesta koja sam posjetio.
Očito ne toliko koliko si ti.
Ovo je divno. Uopće nije djetinjasto.
Dobro.
Kamera? Bio si fotograf?
Davno sam se okušao u tome, da.
Onda si počeo pomagati u pansionu?
Da.
Mama ti je to nekoliko puta rekla, ali prava sreća što te ima.
Hvala.
Cijenim što to kažeš.
U savršen čas.
Chloe.
Chloe?
Da, mi smo mogli biti razdvojeni tjednima,
ali njoj se mora odmah vratiti.
Taj je tip...
Srećković.
Ima sreće što ju je našao.
Drago mi je.
To je tako zrelo od tebe, Trace.
Ali žao mi je što je tvoj romantični odmor propao.
Dobro sam. Zbilja.
Zapravo, ostat ću još malo ovdje.
- Pomažem organizirati priredbu. - Priredbu?
Božićni ples.
Grad ga je imao svake godine.
Graham mi je rekao da me pozvao
jer pansion jedva opstaje.
To bi mogao biti kreativan način da privuku goste.
Nešto drukčije.
Dakle, planiraš ostati na božićnom plesu s Grahamom.
Daj prestani. Samo želim pomoći.
Netko je budan. Moram ići.
Ali pozdravi mi Grahama.
Bok.
- Hej. - Hej.
- Spremna? - Da.
Dobro.
Hvala.
Trebat će nam puno ukrasa. To je velik prostor.
Možemo ih posuditi.
Ili zamoliti ljude da doniraju svoj višak ukrasa.
Ili možemo otići u prirodu i narezati hrpu zimzeleni.
Što je to?
Dobro, gradska curo. Nisi li vidjela svijeta?
Zimzelen je...
To je grana.
Zašto onda tako ne kažeš?!
Dobro...
A da organiziramo zabavu za ukrašavanje grana?
Sjajna ideja.
- Mogli bismo imati krijes. - Da.
Mamu mogu nagovoriti da pripremi sljezove kolačiće.
- To zvuči ukusno. - I jesu ukusni.
- Što to ovdje imamo? - Hej.
Na čemu radite?
Hej, Tracey.
Oprosti. Gnjavi li te? Rekla sam mu da imaš posla.
Na čemu radite?
Pa, Tracey je imala ideju da vrati gradski božićni ples.
To će usrećiti ovdašnje ljude.
No moramo nabaviti ukrase
jer ćemo upriličiti krijes kod pansiona.
Bit će to zabava za ukrašavanje grana.
Opa! Kakva noć!
Sarah će pripremiti sljezove kolačiće s pepermintom
da imamo deserte za djecu.
Fino. Dan može doći.
- Pojest će ih. - Da.
A da to bude javno događanje?
Možda privučemo i one koji nisu odavde.
Da, privucimo one koji nisu odavde. Možda neke iz Park Viewa?
Događanje mogu oglasiti na ploči.
- To je dobra ideja. - Da.
To je Aiden. Električar. Pitat ću može li pomoći s rasvjetom.
Dobro.
Što ćeš još ovdje nadahnuti, Tracey?
Krijes je bio Grahamova ideja.
Ipak, uz tvoju se pomoć otvorio za mogućnosti.
Da. Grahama treba malo pogurati.
Što je sa mnom?
Baš sam Tracey govorila o tvojoj frizuri
u sedmom razredu.
Ti to ozbiljno?
Ne, to nije u redu. Spremna za pokret?
- Da. - Što vas dvoje smjerate?
Vidjet ćemo čega ima besplatno.
Da, rekao mi je da moramo u šumu
da potražimo zimzelen.
Samo otmjen izraz za grane.
Rekla si da si s Manhattana.
- Sretno, vas dvoje. - Da, sretno, ljudi.
- Pokret, Manhattane. - Vidimo se.
- Mama? Teta Barb? - Ovdje smo.
Bok.
- Hej. - Bok.
Tracey i ja imamo ideje za pansion koje bismo vam predstavili.
- Da, zasad su to samo ideje. - Čekajte.
Što je?
Tracey je objavila fotografije s trijema i već imamo 53 nova pratitelja.
I rezervaciju za Valentinovo.
- Divno. - Odlično.
Prilično dobre fotke.
Mogu uzeti svoj fotoaparat i snimiti promotivne materijale.
To bi bilo sjajno.
Društvo, večera je doslovno na stolu.
- Sjednimo i jedimo. - Da.
Sjajno.
Onda, kakve ste to planove spominjali?
Što god bilo, pristajem.
Traceyine ideje već pomažu. Samo reci i ja sam za.
- Izgleda ukusno. - Da, sjajno izgleda.
Tracey, kako je voditi web stranicu za putovanja?
Što vas zanima?
Je li teško stalno putovati sam?
Hvata te usamljenost?
Ne baš. Upoznam toliko divnih ljudi.
No ne bih imala ništa protiv društva.
Zapošljavaš?
Meni je muka u vožnji i bojim se lijeve strane ceste,
ali jeftina sam.
Zapravo, dobila sam novu priliku. Pozvali su me u časopis Luxe Voyage.
Zbilja? Znači li to da moraš ugasiti web stranicu?
Pa, mislim da moram, zar ne?
I dalje ćeš snimati te svoje slatke filmiće?
- Mislim da hoću. - Nadam se.
Tako su smiješni i baš u tvom stilu.
- Da. - Hvala lijepa.
To je prestižan časopis, pa je prilika sjajna.
- Naravno. - Posrećit će im se.
- Hvala. - Ispričavam se.
Pansion Silver Peak. Ovdje Sarah.
Da, ja sam.
Krijes?
- O, jesu? - Što ste to učinili?
U zalogajnici?
Da. Drago mi je što su i tebi rekli.
Bilo bi nam drago da dođete na ukrašavanje grana.
Dobro.
Sjajno.
Veselim se. 'Đenja.
Čujte, rekli ste da pristajete.
Istina. Potpisala si ugovor, a da ga nisi pročitala.
Uvijek si govorila da si domaćica bez premca. Sad to i dokaži.
Volim zabave. Ovo će biti veselo.
Ponosim se nama. Ovo već izgleda sjajno.
- Da, zbilja dobro napreduje. - Da.
- Usput, hvala na pomoći. - Naravno.
Hej...
Zašto je fotoaparat tako dugo bio u spremištu?
Je li to imalo veze s tvojim tatom?
Da.
Nakon faksa putovao sam jugoistočnom Azijom i...
Ondje se zbilja jeftino živi.
- Znaš to. - Da.
Snimio sam sigurno milijun fotografija i htio sam još.
- Još fotografirati? - Da. I putovati.
Ali moj tata...
Uvijek je mislio da je fotografija hobi, a ne posao.
Reci to svim fotoreporterima,
fotografima za vjenčanja, portrete, modu,
i putopisnim fotografima koji dobro zarađuju.
Da. Ma što ne kažeš?!
Bio sam jedinac, pa je samo htio nešto bolje za mene.
Veće prihode, sigurniju mirovinu.
Da. Kao kad si odvjetnik.
- Točno. - Da.
Ako toliko voliš fotografiju,
pred tobom je još dug život.
Još to možeš.
Znam.
Obećao sam tati da ću se brinuti o mami.
Osim toga, mislim da bi sin to i trebao.
Da.
Uvijek je održavao sve ovdje, pa...
Ti si ga zamijenio?
Da.
Kad se otvorio Park View,
otkazao sam najam u centru.
Sav sam novac uložio u ovo mjesto.
Pobrinuo sam se za neke stvari.
No iskreno, samo sam nas održao na životu.
Ali sad kad si ti ovdje,
mislim da možda zbilja imamo izgleda.
Drago mi je što pomažem.
I drago mi je što ste me pozvali.
Da, i meni.
Što je to bilo?
Ne znam, zečići.
Vjeverice.
Jelen.
- Medvjed. - Medvjed?
Možda. Želiš li istinu?
Šalim se. Moramo izvaditi grane iz kamioneta.
Ima li medvjeda? Molim te, ne ostavljaj me.
Danima ću imati smole po rukama. Tako je ljepljiva.
To ti je majka priroda. Hoćeš li se javiti?
Ne, imam smole po rukama. Uništit će mi mobitel.
Daj mi ovo i izvuci mobitel.
- Možeš ti to. - Dobro.
To!
Oprosti što mi je toliko trebalo. Imam smole po rukama.
Čudno što spominješ prirodu.
Kod tebe sam, zalijevam tvoje biljke
i mislim da sam malčice zakasnila.
Prijateljica ti izgleda jako tužno.
Ma bez brige. Kako ste vi? Nedostajete mi.
I ti nama, ali čini se da se dobro zabavljaš.
Pratim pansion Silver Peak i vidjela sam fotku na kojoj si s domaćinom.
Sa Sarom?
Ne, s Grahamom.
Što? Prestani. On je...
Prestani, dobro? Samo sam u posjetu.
Dulje nego što je bilo u planu, s jako slatkim tipom.
Pa, on je...
Što je on?
On je...
Dobro. Zbilja je sladak.
Dobro? I...
I brižan i duhovit i...
Tracey, sviđa ti se taj tip.
Što? Ne. Ne znam. Možda. Samo...
Ne znam. Zar je uopće bitno?
Znaš... On živi ovdje, a ja živim posvuda.
Kad je to zemljopis stao na put tvom ljubavnom životu?
Nemoj otići, a da mu ne kažeš što osjećaš. Inače ćeš se uvijek pitati.
I mislim da ti moram kupiti novu biljku.
Po mogućnosti plastičnu koja ne treba vodu i svjetlost.
- Volim te. - I ja tebe. Bok.
Gotova?
Da.
Hajde.
Znaš, uvijek mi je negdje zvonila ta božikovina.
Da. „Hodnike božikovinom okitite.”
Sad ti stih drukčije zvuči, zar ne?
DOBRO DOŠLI U PANSION SILVER PEAK
Još stavljate ukrase na drvce?
Ovo su ukrasi naše majke.
Ove si godine pomogla vratiti toliko radosti u ovu kuću
da imamo i jedan za tebe.
Barb i ja smo ti kupile ovaj u znak zahvale.
Ovo je za mene?
Tvoj je, ali ostaje na drvcu ovaj tjedan.
Baš lijepo od vas. Hvala vam.
PUTOVNICA
Najljepša hvala.
Da vidimo. Stavit ću ga ovamo.
Dobro.
- Ovaj je Grahamov? - Jest.
Ja sam mu ga kupila za Božić, kad je bio na drugoj godini studija.
Išao je na satove fotografije, ali nakon...
Više ga nije htio stavljati na drvce.
Nadam se da će opet fotografirati.
Tako je talentiran i zbilja to voli.
I ja se nadam.
Sad ili nikad.
- Pozdrav svima. - Bok.
- Moj ukras u obliku kamere? - Da.
Posvuda ga tražim.
Dobar su par, ha?
Idemo provjeriti kolače za sutra. Odmah se vraćamo.
Tako je suptilna.
Vidi ovo.
Kad sam bio dijete, imao sam psa. Zvao se Bernard.
Izgledao je točno ovako, bez krila.
Uvijek je lajao na ukrase, pa smo nabavili jedan za njega.
Zbilja me zanima priča o ovome. Tko je to?
Ti si to izradio?
Ovisi. Sviđa ti se?
- Kamo da ga stavimo? - Natrag u kutiju?
- U prvi plan. - Ne, ozbiljno sam mislio.
- Bok. - Hej.
- Barb i Tracey idu na spavanje? - Da.
Sve sam ovo spremio.
Trebaš li još nešto prije nego što odem u krevet?
Trebam svog sina na trenutak.
Dobro.
Sjedni.
- Bok. - Bok.
Je li sve u redu?
Znaš... nije.
Toliko toga radiš ovdje
i trebala sam znati zašto.
Nisam siguran na što ciljaš.
Grahame...
Tvoj otac, prije nego što je umro,
je li te zamolio da ostaneš sa mnom
i vodiš pansion?
Dobro, ponešto.
Je li Tracey rekla nešto o tome?
Ne.
Teta te slučajno čula.
Nemoj se ljutiti na nju što mi je rekla. Drago mi je što jest.
Je li to istina?
O, Grahame.
Otac ti je htio dobro,
ali pogriješio je.
Ne bih rekao da je pogriješio.
Mama, ja sam tvoj sin.
Volim te.
Želim se brinuti o tebi. I ti si se o meni cijeli život.
Ali u tome je stvar. To nije tvoj cijeli život.
Još je toliko života pred tobom.
Nikad si ne bih oprostila da ga ne provedeš kako želiš.
Ne brini se za mene.
- 'Jutro. - Dobro jutro.
Jesi li za šalicu kave?
Naravno. Ali imate pune ruke posla. Sama ću si je natočiti.
Mislim da nikad nisam vidjela da netko radi sljezove kolačiće.
To je moja tradicija za blagdane.
Ovi su za večerašnji krijes.
Izgleda kao puno posla.
Zapravo je jako lako.
Jedna sam od onih koji ih samo kupe.
- Da, ali nemaju isti okus. - Sigurna sam.
Mogu li kako pomoći?
Svakako.
- Evo. - Dobro.
Tu su ovi.
- Samo ih malo posipaj. - Dobro.
Sjajno.
Znaš, zbilja je sjajno što si ovdje s nama.
- Ti i Graham tako lijepo surađujete. - Da. I ja to mislim.
Bilo mu je teško.
Da. Mislite na gubitak oca?
Da, naravno.
A i njegova posljednja veza nije dobro završila.
Lijepo je vidjeti da se opet smiješi.
Hvala ti.
Dobro.
Što je sljedeće?
Ovo moramo prebaciti u ovo.
- Evo ih! - Hej.
Hvala na dodatnim ukrasima!
- Borove grane su ondje. - Uzmite kolačiće.
Dat ću vam po jednu, iskoristite što želite.
Neka bude svjetlucavo. Što više, to bolje.
Stavit ću ih posvuda.
Da, uvijek smo mislili da će on otići iz Silver Peaka.
Da, i to ne samo u Boston, Albany ili slično.
Očekivali smo razglednice s Kilimandžara, iz Rima ili s Velikog koraljnog grebena.
- Znači, sve one pribadače uz kartu? - Nije ih priboo.
Pribo? U svakom slučaju, nije otišao.
Ali nešto se promijenilo otkad si ti došla.
- Kao da se Graham... - Probudio.
Točno.
Kolačići s pepermintom, gdje ste cijeli moj život?
- Hej! - Prestani.
Hej.
Onda, što sam propustio?
Samo to kako moj muž jede svoj petnaesti kolačić.
Stvarno su dobri.
Trebamo se slikati.
Jennie, Dan, primaknite se. I Graham.
Sam. Zdravo. Kako ide? Još ste u rodnom gradu Djeda Mraza?
Zapravo, na Novom Zelandu. Kušam vino.
Još nisam stigla dotamo.
Ne zovem te zato.
Dobro.
Možeš li mi nešto objasniti?
Ako sam tražio recenziju objekta u Silver Peaku,
zašto stalno imaš objave o jedinom drugom objektu ondje?
Pa, ne bih baš rekla da stalno objavljujem. Ja...
Sam, zbilja nisam znala da je članak hitan.
Ali, da budem iskrena, još ne primam plaću.
Već sam bila u pansionu kad sam pristala na testiranje za Luxe Voyage.
Samo ne želim da na tvoju prosudbu utječe to
što toliko vremena provodiš kod konkurencije.
Mislim da je to velikodušno prema pansionu
što ga nazivate konkurencijom hotelu Park View.
Park View još čuva sobu za tebe,
a plaća je časopis Luxe Voyage.
Nadam se da ćeš uskoro onamo i da slijedi članak.
Dobro.
Zabavite se na Novom Zelandu, Sam. 'Đenja.
Grahame.
Hej.
- Hej. - Jesi li dobro?
Da, oprosti. Nisam htio prisluškivati, ali nisam mogao prečuti.
„Velikodušno je nas nazvati konkurencijom Park Viewu.”
Gle, Grahame, oprosti. Nisam tako mislila.
Čemu pomoć ako si mislila da nemamo izgleda?
- Nisam to mislila. - To sam čuo.
Osim ako griješim. Molim te...
Dobro. Znam što misliš o hotelu Park View.
- Zašto bi ih podržavala? - Ne podržavam ih. Ja...
Tako se čini.
Gle... Znaš da sam putopisna blogerica.
Idem na razna mjesta i putujem.
U teškoj sam poziciji.
Ako si imala podvojene osjećaje, mogla si mi to spomenuti. Znaš to?
Ali samo sam... To je posao, u redu? Morala sam napisati recenziju za oboje.
Znači, sad je ovo samo posao?
Ja...
Ti si me pozvao da dođem ovamo.
Došla sam i napisala vam sjajnu recenziju i...
- Idem ja. - Što? Hej.
To je to?
Samo ćeš otići?
Ne znam.
Moram u Park View.
Ovo je tako...
blagdanski.
Hvala vam. U redu je.
Nešto ste...
O, tako mi je žao.
Oprostite.
Sretan Božić.
Ne razumijem. Mislila sam da su svi proveli krasnu večer.
Činilo se da oboje uživate uz vatricu.
Da, ali ovo nije bilo stvarno.
Došla je odraditi posao.
Grahame, ne misliš li da malo pretjeruješ?
Ja...
- Pretjerujem li? - Ne.
To je lice potpuno razumnog čovjeka.
Ostavit ću vas da razgovarate.
Dobro.
Ne želim gurati nos.
No je li ti palo na pamet da možda guraš Tracey od sebe,
ne zato što je nešto skrivila,
nego zato da te ne povrijedi?
Je li to sad važno?
Došla je učiniti što je htjela.
Pomogla nam je i sad je otišla.
Možda joj nije mjesto ovdje.
Pitanje glasi je li tebi mjesto ovdje?
Nisam se šalila kad sam rekla da imaš moj blagoslov da odeš iz grada.
Nemoj krivo shvatiti. Strašno bi mi nedostajao.
No radije bih da mi nedostaješ nego da propuštaš život.
Da je bar tako jednostavno.
Život je kompliciran koliko ga sam zakompliciraš.
Da.
Uvijek moraš imati pravo.
Ili gurati nos.
Recepcija Park Viewa. Kako mogu pomoći večeras?
Zdravo. Ima li večeras kakvih događanja?
Događanja, gospođo?
Da, znate, nešto da upoznam druge goste,
možda nešto blagdansko.
Kolega s recepcije vam sutra može pomoći oko planiranja izleta.
U blizini su skijališta i trgovine antikvitetima.
To je sjajno. Hvala lijepa.
Možete li poslati još jednu deku?
Naravno, gospođo.
Hvala. Bilo je lijepo razgovarati s vama...
Graham?
Onda, pitaj me.
- Što? - Kad sam znao za Jennie.
- Nisam te htio pitati. - Jesi.
- Ne, nisam. - Poznajem te.
Očito ima nečega između tebe i Tracey.
Mislim da je bilo nečega. Da.
- I to sam upropastio. - Onda to popravi.
Iz tvojih usta zvuči baš lako.
A iz tvojih teže nego što jest.
Ista moja mama.
Gđa Cooper je jako pametna žena.
Znaš što želiš.
Pitanje je samo jesi li spreman nešto poduzeti.
Da, mislim da sam zaglavio s tom mišlju da se ništa ne može promijeniti,
a sad je najednom moguće da se sve promijeni.
Da, ako to dopustiš.
Dobro, zagrist ću.
Kako si znao?
Za Jennie želim biti bolji muškarac,
ali voli me ovakvog kakav jesam.
Smislit ćeš, stari. Moram ići.
- Da, vidimo se. - Vidimo se.
Bok, dobili ste Annie. Ostavite poruku.
Hej, Annie, ja sam.
Ovdje se sve promijenilo,
pa izgleda da sam za Božić ipak u New Yorku.
Nazovi me kad stigneš.
ZAPLEŠIMO!
Bok, dobili ste Annie. Ostavite poruku.
Sarah Cooper, na mobitelu si i na zabavi?
Šališ se?
Tracey je objavila recenziju Park Viewa.
Bilo je jače od mene.
„Park View u Silver Springsu, u Vermontu,
elegantan je, moderan
i prepun svih mogućih luksuza kakve putnik priželjkuje.”
Što? Čekaj malo.
„ Jacuzzi u svakoj sobi,
najbolja francuska kuhinja u gradu
te minimalistički i monokromatski dizajn
zbog kojeg sam se grizla što sam ostavila čarape na podu.”
Ima još. Ne želim pročitati.
Graham je ovo već vidio?
Nadam se da nije.
Hej, ljudi. Dajte, Božić je. Pa, samo što nije.
A vi visite u kutu na mobitelu?
Među ljude! Zabavite se.
- Kompa, stvar je u tome... - Znatiželja nam nije dala mira.
- Molim? - Traceyina recenzija Park Viewa.
Pročitali smo samo prva dva odlomka, ali...
Mogu li baciti pogled?
- Da. - Hvala.
„Da i ne spominjemo desetke ovih hotela diljem svijeta,
što jamči dosljednost i pouzdanost kad je riječ o vrhunskim sadržajima.”
Da.
Žao mi je, stari. Mislio sam da je...
Ovo nisam očekivao od nje.
Samo radi svoj posao.
Trebali biste se podružiti, nešto pojesti.
- Idem u šetnju. - Dobro.
Da.
Sam. Zdravo. Sretan Božić.
Čujete li me? Ovdje je glasno. Svira glazba.
„Sretan Božić.” To je sve što imaš reći?
Moja vam se recenzija nije svidjela?
Svidjela? Ni najmanje.
Tražili ste moje mišljenje.
Ne želim mišljenje.
Želim povoljnu recenziju objekta u koji je moja tvrtka uložila milijune.
Molim?
Prije nekoliko godina, Luxe Voyage je kupila grupacija Continental Resort,
koja je vlasnik lanca hotela Park View.
Znači da moj šef želi dobre ocjene.
A ja kao tvoj šef očekujem da...
Zapravo, moram vas zaustaviti, Sam.
Kao prvo, niste mi šef, a to je bio probni članak.
Znate li što? Mislim da ovo neće ići.
Tracey, daj.
Sretan Božić, Sam. 'Đenja.
Impresivno.
Ne znam koliko si čuo od toga.
Nisam htjela biti neprofesionalna. Samo sam se uzrujala...
Ja sam se uzrujao čitajući „Park View ima dobru hranu,
dobre popratne sadržaje,
dobar prostor...”
Grahame, ja...
„Ali u Silver Peaku, usko povezanoj i srdačnoj zajednici
koja nudi mnogo više od obližnjih skijališta,
Park View djeluje hladno, bezdušno i izolirajuće.
Ako planirate posjet,
razmotrite smještaj u pansionu Silver Peak.
Da, sobe su manje, ponuda skromnija
i objekt sigurno nije nov,
ali je, jednom riječju, dom.
Ne samo onima koji ondje žive
nego i svima koji prijeđu taj prag.”
Hvala.
Ne moraš mi zahvaljivati. Samo sam...
- Mislila sam to. - Ne...
Hvala nije za recenziju...
Siguran sam da je sjajna. bit će dobra za posao, ali...
Hvala što nisi otišla.
U hotelu su mi rekli da si otišla.
- Mislio sam da si se vratila u N. Y. - Razmišljala sam o odlasku.
To je loša strana mog posla.
Mogu se pretvarati da idem na sljedeći, ali zapravo bježim.
Da.
Reći ću ti što sam shvatio.
Možeš biti na istome mjestu i istodobno ipak bježati.
Ne želim to više.
Ni ja.
Trebala sam ti reći da ću pisati recenziju za hotel Park View
i trebala sam ti reći da smo Mark i ja prekinuli,
i, Grahame, ja...
Jesi li za ples?
Da. Mislila sam da nećeš pitati.
Hej. Kako ste?
Izvolite. Hvala vam.
Hoćeš li biti novi gradski fotograf?
To je dobra ideja, ali ne.
Samo snimam fotke za novu ažuriranu web stranicu.
To će biti sjajno.
Da. Pokušavam mami pripremiti teren prije nego što odem odavde.
Odlaziš? Kamo ćeš?
Znaš, puno je gradova koje želim posjetiti,
puno znamenitosti koje želim vidjeti. Ali da budem iskren,
volio bih biti gdje god si ti.
Ja sam spreman za sljedeću pustolovinu.
A ti? Jesi li možda spremna za novog partnera na putovanju?
Čudno što to spominješ
jer sad kad ću se izravno nadmetati s časopisom Luxe Voyage,
trebao bi mi profesionalni fotograf.
- Na raspolaganju sam. - Fantastično.
- Zapošljavam. - Dobro.
Planirao sam ovu veliku zabavu,
ali sad želim samo trenutak nasamo s tobom.
Mislim da će tih biti pregršt.
Nadam se.
Čuj, htio sam ti reći...
Samo hvala...
- Pomogla si mi da opet nađem sebe. - Nema na čemu, Grahame.
Tebi hvala što si mi pomogao da ne izgubim sebe.
S tobom bih se rado izgubio.
Prijevod titlova: Bernarda Komar